CELEX: 62010TN0348
Language: lt
Date: 2010-08-16 00:00:00
Title: Byla T-348/10: 2010 m. rugpjūčio 16 d. pareikštas ieškinys byloje Panzeri prieš VRDT — Royal Trophy (Royal Veste e premia lo sport)

23.10.2010   
            
            
               LT
            
            
               Europos Sąjungos oficialusis leidinys
            
            
               C 288/52
            
         
      2010 m. rugpjūčio 16 d. pareikštas ieškinys byloje Panzeri prieš VRDT — Royal Trophy (Royal Veste e premia lo sport)
      
      (Byla T-348/10)
      ()
      (2010/C 288/97)
      Kalba, kuria surašytas ieškinys: italų
      
         Šalys
      
      
         Ieškovas: Luigi Panzeri (Monguzzo, Italija), atstovaujamas advokato C. Galli
      
         Atsakovė: Vidaus rinkos derinimo tarnyba (prekių ženklams ir pramoniniam dizainui)
      
         Kita procedūros Apeliacinėje taryboje šalis: Royal Trophy Srl (Kava de Tirenis, Italija)
      
         Ieškovo reikalavimai
      
      
                  —
               
               
                  Panaikinti 2010 m. gegužės 20 d. Pirmosios apeliacinės tarybos ir 2009 m. birželio 30 d. Protestų skyriaus sprendimus.
               
            
                  —
               
               
                  Pripažinti, kad tenkinamas ieškovo protestas dėl prekių ženklo paraiškos Nr. 5 285 507, ir atmesti šio prekių ženklo paraišką atitinkamai 25 klasės (aprangos prekės) ir 28 klasės (gimnastikos ir sporto prekės, neįtrauktos į kitas klases) prekėms ir (arba) priimti bet kokį kitą sprendimą, kurį teismas mano esant tinkamu.
               
            
                  —
               
               
                  Priteisti iš Royal Trophy s.r.l. bylinėjimosi išlaidas.
               
            
         Ieškinio pagrindai ir pagrindiniai argumentai
      
      
         Bendrijos prekių ženklo paraišką pateikęs asmuo: ROYAL TROPHY S.r.l.
      
      
         Prašomas įregistruoti Bendrijos prekių ženklas: vaizdinis prekių ženklas „ROYAL veste e premia lo sport“ 25 ir 28 klasių prekėms — paraiška Nr. 5 285 507.
      
         Prekių ženklo ar žymens, kuriuo grindžiamas protestas, savininkas: ieškovas.
      
         Prekių ženklas ar žymuo, kuriuo grindžiamas protestas: žodinis Bendrijos (Nr. 1533504) ir tarptautinis (Nr. 5769068) prekių ženklas „VESTE LO SPORT“ 25 klasės prekėms ir neįregistruotas, bet komercinėje praktikoje naudojamas vaizdinis prekių ženklas „PANZERI veste lo sport“„aprangos prekėms, visų pirma sporto aprangai“.
      
         Protestų skyriaus sprendimas: atmesti protestą.
      
         Apeliacinės tarybos sprendimas: atmesti apeliaciją.
      
         Ieškinio pagrindai: klaidingas Reglamento Nr. 207/2009 dėl Bendrijos prekių ženklo 8 straipsnio 1 dalies b punkto taikymas.